292 NOVUM ORGANUM. 



motus aeris ; qui intra tropicos (ubi circuli rotationis sunt ma- 

 jores) videtur et ipse rotare ab oriente in occidentem. 



Et alia rursus instantia foret fluxus et refluxus maris, si 

 modo aquae ipsse deprehendantur ferri motu rotationis (licet 

 tardo et evanido) ab oriente in occidentem; ita tarn en ut bis 

 in die repercutiantur. Itaque, si haec ita se habeant, mani- 

 festum est motum istum rotationis non terminari in coelesti- 

 bus, sed communicari aeri et aquae. 



Etiam ista proprietas levium, nimirum ut ferantur sursum, 

 vacillat nonnihil. Atque in hoc sumi potest pro Instantia 

 Fosderis bulla aquae. Si enim aer fuerit subter aquam, ascendit 

 rapide versus superficiem aquae, per motum ilium plagae (quam 

 vocat Democritus) per quam aqua descendens percutit et attollit 

 aerem sursum ; non autem per contentionem aut nixum aeris 

 ipsius. Atqui ubi ad superficiem ipsam aquae ventum fuerit, 

 turn cohibetur aer ab ulteriore ascensu, per levem resistentiam 

 quam reperit in aqua, non statim tolerante se discontinuari : 

 ita ut exilis admodum sit appetitus aeris ad superiora. 



Similiter sit natura inquisita Pondus. Est plane divisio 

 recepta, ut densa et solida ferantur versus centrum terrae, rara 

 autem et tenuia versus ambitum creli ; tanquam ad loca sua 

 propria. Atque loca quod attinet, (licet in scholis hujusmodi 

 res valeant) plane inepta et puerilis cogitatio est, locum aliquid 

 posse. Itaque nugantur philosophi cum dicant quod, si per- 

 forata esset terra, corpora gravia se sisterent quando ventum 

 esset ad centrum. Esset enim certe virtuosum plane et efficax 

 genus nihili, aut puncti mathematici, quod aut alia afficeret, 

 aut rursus quod alia appeterent : corpus enim non nisi a cor- 

 pore patitur. Verum iste appetitus ascendendi et descendendi 

 aut est in schematismo corporis quod movetur, aut in sym- 

 pathia sive consensu cum alio corpore. Quod si inveniatur 

 aliquod corpus densum et solidum, quod nihilominus non fe- 

 ratur ad terram, confunditur hujusmodi divisio. At si recipiatur 

 opinio Gilberti, quod magnetica vis terrae ad alliciendum gravia 

 non extendatur ultra orbem virtutis suae (quae operatur sem- 

 per ad distantiam certain, et non ultra) 1 , hocque per aliquam 



1 In Gilbert's philosophy, the earth's magnetic action is not distinguished from 

 gravity. Thus he says : " Partes vero primariorum globorum integris alligatse sunt, in 



illos naturali desiderio incumbunt Non autem est appetitus aut inclinatio ad 



locum, aut spatium, aut terminum ; sed ad corpus, ad fontem, ad matrem, ad princi- 

 pium ubi uniuntur, conservantur, et a periculis vagae partes revocatas quiescunt omnes. 



